Harkokin tattalin arziki da zaman al'umma suna kara haifar da tasiri ga al'ummomin kasar Sin a fannin haihuwa - china radio international
Harkokin tattalin arziki da zaman al'umma suna kara haifar da tasiri ga al'ummomin kasar Sin a fannin haihuwa
2018-01-19 12:31:05 cri
Bayanin da hukumar kididdiga ta kasar Sin ta fidda a jiya Alhamis na nuna cewa a shekarar 2017, an haifi yara miliyan 17.23 a fadin kasar, adadin ya kai kashi 1.243 bisa dari na yawan al'ummomin kasar.
Wani jami'in a hukumar ya bayana cewa, adadin ya ragu idan aka kwatanta da yawan yaran da aka haifa a shekarar 2016. Duk da haka, yawan jariran da aka haifa a Sin shi ne a kan gaba a kasashen duniya baki daya.
Bugu da kari, ya ce, a halin yanzu, harkokin tattalin arziki da zaman al'umma su ke fi haifar da tasiri ga al'ummomin kasar ta Sin kan ko za su haihu ko a'a. kuma binciken da aka yi, ya nuna cewa, manyan dalilan da suka sa wasu 'yan kasar ba su son haihuwa su ne, yawan kudade da za su kashe wajen renon yaransu da kuma ilmantar da su, karancin hukumomin kula da yara da kuma matsin da ke kan matan kasar da dai sauransu.
Jami'in ya kuma kara da cewa, hukumar kula da harkokin kiwon lafiya da shirin kayyada iyali ta kasar Sin za ta dukufa wajen warware matsalolin da al'ummomin kasar Sin suke fuskanta a fannin haihuwa da kuma renon yara, ta yadda za a daidaita tsarin al'ummar kasa yadda ya kamata. (Maryam)
v Yawan Sinawa masu shekaru 100 a Beijing ya karu 2017-10-30 20:09:31
v MDD: Afrika zata koyi darasi daga kasar Sin wajen amfani da al'umma don raya tattalin arziki 2017-04-19 10:34:42
v Yawan al'ummar kasar Sin zai iya kaiwa biliyan 1.45 nan da shekarar 2030 2017-01-26 10:36:34
v Ana samun karuwar tsofaffi a kasar Sin 2016-07-11 20:07:47
v Ana sa ran yawan al'ummar kasar Sin zai kai biliyan 1.45 nan da shekara ta 2030 2015-10-31 12:34:36